કોર્પોરેટ ક્ષેત્ર કોઈ પણ મુશ્કેલીનો સામનો કરવા સમક્ષ છે અને ઘટતો રૂપિયાને કારણે ઊભી થતી મુશ્કેલીથી વાકેફ છે. નિકાસલક્ષી કંપની જેવી કે આઈ.ટી અને ફાર્મા જોકે, અપવાદ છે અને તેમને તો રૂપિયાના અવમૂલયનથી સીધો ફાયદો છે. જાણકારોના કહેવા પ્રમાણે ભારતીય ગ્રાહકલક્ષી બજાર એટલું મોટું અને વ્યાપક છે કે દેશ વિદેશની કંપની તેમ જ રોકાણકાર તેને અવગણી શકે તેમ નથી. આમ લાંબા ગાળાને ધ્યાનમાં રાખતા ભારતીય અર્થતંત્રના વિકાસમાં કોઈ મોટી અડચણ આવે તેવું જણાતું નથી. બીજું કે જે ભારતીય બજારને સમર્પિત (ઇન્ડિયા ડેડીકેટેડ ફંડ્સ) લાંબા ગાળાનું ધ્યાનમાં લઈને પછીજ પૈસા રોકતા હોવાથી આવા ફંડ્સ પણ સારા શૅર ભેગા કરવા સતત પ્રયત્નશીલ હોય છે જે પણ બજારને નીચા મથાળે ટેકો પૂરો પાડવાનું કામ કરે છે.